எங்கு போனீர்கள் இங்கு நாம்

எங்கு போனீர்கள் இங்கு நாம் சுபேஸ் எங்கு போனீர்கள் இங்கு நாம் சாகையிலே....! - மூச்செடுத்து விட்டதுபோல்-வருசங்கள்! முடிந்தோடி விட்டாலும்! நேற்றுப்போல் இருக்கிறது-நெஞ்சில்! நெருப்பெரிக்கும் நினைவுகள்! ஊற்றுப்போல் மனதில்தோன்றி-ஓயாது! உள்ளத்தைக் குடைந்தெடுக்கும்! தோற்றுப்போன நாட்களின் -மாறாத்! தொடரும் உயிர்வலிகள்! மண்ணிண் காவலர்கள்-விடுதலைக்காய்! மரணித்த தேசத்தில்! இன்னும் புல்பூண்டு-முளைத்து! இயற்கை சிரிக்கவில்லை! கண்ணில் நெருப்பெடுத்து-மதுரையைக்! கண்ணகி எரித்தகதை! இன்னும் சரித்திரத்தில்-படிக்க! இலக்கியப் புத்தகத்தில்! எண்ணுக் கணக்கற்று-கண்ணகிகள்! எங்கள் தேசத்தில்! மண்ணுக்கு இரையானார்-மதுரைகள்! இன்னும் எரியவில்லை! வருசம் விழாஎடுத்து-நேர்த்திக்கு! வளர்த்த கடாவெட்டி! புருசனுக்காய் நோன்பிருந்த-பெண்கள்! பூவிழந்து போயினரே! கொழுத்த அரக்கர்கள்-எங்களை! கொன்று புதைக்கையிலே! பழுத்த தேவர்கள்-ஞானப்! பால் குடிக்கப்போயினரோ! கற்பூரச் சட்டிகளை-கைகளில்! கடவுளர்க்காய் ஏந்தியோர்கள்! கற்பழித்துக் கொல்லப்பட- சாமிகள்! கண்மூடிச் சயனத்திலோ! சூரனை வதம்செய்ய-தேவர்களைச்! சூழ்ந்த துயர்துடைக்க! கையில் வேலெடுத்த-காக்கும்! கதிகாமக் கந்தனே! வற்றாப்பளை அம்மனே-நல்லூரில்! வரம்தரும் முருகனே! நற்தாயே நம்பினோரின் - தீவமர்ந்த! நயினை நாகபூஷனியே! இன்னும் பெயர்தெரியாத-எண்ணிக்கையில்! பல்கிப் பெருகிநிற்கும்! எங்கள் தமிழர்கள்-நம்பிய! ஏராளம் சாமிகளே! செத்துக் கிடக்கையிலே-எம்முடல்! தீயில் எரிகையிலே! வன்னியின் வானம்விட்டு-நீங்கள்! வனவாசம் சென்றீரோ! செல்விழுந்து பிளக்கையிலே- சிதறி! செங்குருதி தெறிக்கையிலே! கத்திய கூக்குரல்கள்-உங்கள்! காதில் விழவில்லையோ! தாயை இழந்ததினால்-காட்டில்! தவித்த குட்டிகட்காய்! பன்றி வடிவெடுத்து-அன்றொருநாள்! பாலூட்ட வந்தசிவன்! செத்த தாய்முலையில்-எம்குழந்தை! ரத்தம் குடிக்கையிலே! முக்திப் பரவசத்தில்- சக்தியுடன்! மூழ்கிக் கிடந்தீரோ! இங்குநாம் இறக்கையிலே-உயிர்க்காய்! இரந்து கிடக்கையிலே! எங்குநீர் போனீரோ-இன்று! பொங்கலுக்கு வந்தீரோ! கொலுவுற்று எதற்காக-இன்னும்! கோவிலில் வீற்றிருந்து...?! வலுவற்ற கற்களுக்கு-யாரும்! வாழ்வு கொடுக்காதீர்! இன்னும் எதற்காக-கோவிலில்! பென்னம் பெருஞ்சிலைகள்! எல்லாம் மண்ணாக-எம்! சாபம் பலிக்கட்டும்! சிவனுமில்லை சக்தியில்லை-எங்களுக்குச்! சீரழிவு இனியுமில்லை! கண்ணில் தெளிவுகொண்டோம்-எங்களுக்குக்! கடவுள் எவனுமில்லை